لبنى أبيضار

لبنى أبيضار (تزادت ف 20 شتنبر 1985 ف مراكش)، هيا ممتلة مغريبية لعبت دور البطولة ف فيلم الزين اللي فيك و لي تمنع ف المغرب .

 حياتها 
تزادت لبنى أبيضار ف حي لقصبة الشعبي ف مراكش.

ماقدراتش تشد لباكالوريا فا دارت شّطيح و ولات أستادة د رّقص شّرقي، و شدات بزاف د شهادات ف الرقص التعبيري و لمسرح من فرانسا، بلجيكا، لبريزيل و لمغريب. تعرفات لبنى أبيضار على واحد دري برازيلي و تزوجو و خرجات من فرانسا ل لبرازيل باش تعيش معا راجلها. و ولدات منو بنت و كاتعيش دابا معاها ف مراكش.

قلبات لبنى أبيضار بزاف على شي فرصة د التمتيل، و شاركات سعيد الناصري ف فيلم ديالو ”الحمالة” ولكن خرجات لصحافة و تاهمات سعيد بلي تحرش بيها، تعرفات لبنى أبيضار على لمخريج نبيل عيوش، لي عزيز عليه يختار ممتلات يمتلو ف أدوار قاصحة، لي غالبا ݣاع لفنانات لمشهورات تايرفضو يمتلوها، و تفاهمات معاه باش تمتل دّور ديال بنت ليل ف فيلم ”الزين اللي فيك“.

 مصادر 

تصنيف:مومتيلات د لأفلام مغريبيات
تصنيف:زيادة 1985
تصنيف:ناس حيين
تصنيف:زريعة شخصيات د لمغريب
تصنيف:ناس تزادو ف مراكش
تصنيف:ناس د مراكش